《偈》
宋代·释祖璿

吃粥了也未，赵州无忌讳。更令洗钵盂，太煞没巴鼻。

悟去由来洗丈夫，这僧那免受糊涂。有指示，无指示，韶石四楞浑塌地。

入地狱，如箭射，云岫清风生大厦。相逢携手上高山，作者应须辨真假。

真假分，若为论，午夜寒蟾出海门。

作者简介：释祖璿，号野庵，洪州（今江西南昌）人。住隆兴府石亭寺。为南岳下十六世，大沩月庵善果禅师法嗣。《嘉泰普灯录》卷二一、《五灯会元》卷二○有传。今录诗八首。